Barnehagens plikt til å opplyse- informasjon

**Furunabben barnehage Internkontroll- PROSEDYRE**

Barnehager har gjennom årene fått flere internkontrollkrav fra ulike lovverk. Dette er krav som angår både de ansatte og barna, og dette blir omtalt på mange måter, blant annet som HMS-arbeid og miljørettet helsevern. Lovverket er ulikt, men kravet om internkontroll er beskrevet ganske likt.

Det er lovpålagt at barnehageeier skal ha internkontroll for å sikre at kravene i denne loven med forskrifter følges. Internkontrollen skal være systematisk og tilpasset barnehagens størrelse, egenart, aktiviteter og risikoforhold (Lov om barnehager, §9).

Furunabben barnehage bruker HMS/Internkontrollsystem i regi av PBL Mentor HMS, ett digitalt system.

Barnehagen har opp mot dette et eget årshjul med tidfestede aktiviteter i PBL Mentor systemet. Dette er til systematisk oppfølging av rutiner og prosedyrer. For eksempel er risikovurdering gjennom MentROS og der finnes utarbeidelse av rutiner og prosedyrer for turer, interkontroll mat, brannøvelser, førstehjelp mm. Fra systemet brukes også ulike sjekklister f.eks i det daglige som daglig ettersyn av utelekeområdet eller daglig sjekkliste av renhold. Det er også en egen portal der beredskapskort er gitt som systematisk informasjon.

PBL Mentor består i tillegg av fag, personal, leder og HMS håndbøker, som til enhver tid er oppdatert utfra gjeldende lovverk.

Daglig leder får påminnelse via epost når tidsfrister nærmer seg/eventuelt om de ikke er utført. Sjekklister som utføres (daglig, månedlig, kvartalsvis, årlig) kvitteres at de er utført/eventuelt avvik kommer også inn på e-post. Dette gjøres i samråd med verneombudet.

Furunabben har etter lovkrav eget verneombud, brannleder og egen HMS komitè/beredskapsgruppe og har følgende rutiner for å avdekke, følge opp og forebygge avvik:

-Vernerunder inne og ute

-Regelmessige risikovurderinger jf. årshjulet PBL Mentor

-Daglig sjekklister inne og ute, for eksempel kontroll av uteområder, utført renhold, leker, kontroll av førstehjelpsutstyr, temperatur kjøleskap/frys mm.

-Månedlige/kvartalsvise/årlige HMS møter for gjennomgang av sjekklister til årshjul/opplæring/risikokartlegging, vurdering og evaluering

-Årlige eksterne tilsyn av blant annet lekeplass,VVS, elektro, ventilasjon mm.

-Årlig evaluering og revisjon i samarbeid med Glåmdal bedriftshelsetjeneste

-Eksternt tilsyn etter behov med Pelias

Håndtering av avvik foregår slik:

Avvik som avdekkes meldes inn og verneombud og daglig leder varsles og deretter behandles avvikene innen satte frister utfra alvorlighetsgrad. Kopi av avvik gis til daglig leder, verneombud og eventuelt etter behov øvrig ledelse. Avvik fra sjekklister gjennomgås ukentlig av daglig leder. Ellers følges oppsatte tidsfrister for lukking av avvik.

Furunabben barnehage har gjennom risikovurdering og vernerunder utarbeidet prosedyrer og rutiner tilpasset barnehagen. Rutinene er systematisert i egen perm/Mykid. Personalet går årlig igjennom rutinene og prosedyrene og signerer for dette etter gjennomgang.

Furunabben barnehage setter hvert halvår opp egne HMS mål og utarbeider en handlingsplan utfra dette.

Videre har barnehagen en HMS komitè/beredskapsgruppe. Som via PBL Mentor setter opp beredskapsplan/beredskapskort for uønskede hendelser. Det er utarbeidet en egen trinnvis handlingsplan. Gruppen gjennomfører regelmessig beredskapsøvelser på personalmøter/planleggingsdager utfra en tenkt hendelse.

**Avtaler beredskap og HMS**

Furunabben barnehage har en bedriftsavtale gjennom Glåmdalbedriftshelsetjeneste. De er for oss ett ledd i førstelinje på dagtid (08.00-16.00), der de er rådgivere og veiledere. De er blant annet tilgjengelig for oppfølgingsarbeid etter en hendelse, har støttesamtaler og er oss til hjelp i arbeid med vår beredskapsplan.

Når det gjelder redning, akutt helse og helbred så er det de ordinære nødetatene vi samarbeider med.